Public procurement notice: Contract Notice
Published: 2022-08-16
Buyer: Nyíregyháza Megyei Jogú Város Önkormányzata
Country: HU
Contract type: Works
Procedure: Open procedure
CPV classification: 45000000: Construction work | 45111000 | 45111230 | 45112000 | 45113000
Submission deadline: 2022-09-16
Award criteria: The most economic tender

Technical requirements: „Belső körút - László utca kereszteződésben jelzőlámpás szabályozás kivitelezése” jelen eljárás mellékletét képező
A tervezett csomópont fejlesztés környezetében kiépített zárt csapadékvíz elvezető csatorna található. A Belső körúton, a 4.sz. főutat keresztezve csapadékvíz főgyűjtő halad. Az állami közúton a csapadékvíz elvezetés kiépített, ott külön beavatkozás nem szükséges. A tervezett kanyarodósávok és egyéb burkolat vízelvezetését a célszerűen elhelyezett új víznyelőkkel oldjuk meg, melyeket D200 KG-PVC csatornával vezetünk a meglévő vízelvezető rendszerbe.
Az összegyülekező csapadékvizet a meglévő városi csatornarendszer fogadni tudja. A tervezett járdaburkolatokról a burkolaton összegyülekező csapadékvíz a burkolat esésének kialakításával a zöldsávban elszikkad, illetve részben az útburkolatra jut, ahol a vízelvezető rendszerbe folyik.
A burkolatfelújítással érintett szakaszon a burkolat szélek új geometriájához igazodóan egyes víznyelőaknák megszüntetésre kerülnek, míg a szükséges helyeken új víznyelőaknák létesítendők. A tervezett víznyelőaknák 50x50 cm-es monolit vb. aknák, D400 kN teherbírású víznyelőráccsal fedve. Az útburkolatba eső meglévő és megmaradó tisztítóaknák fedlapjait a tervezett burkolatok szintjéhez kell igazítani. A meglévő gerinccsatornán új akna nem kerül kialakításra.
A tervezett gravitációs csatornák anyaga SN 8 KN/m2 gyűrűmerevségű PVC KGEM műanyagcső tokos-gumigyűrűs kötésekkel. A tervezett csatornák a keletkező csapadékvíz mennyiségekre méretezve D200 méretben készülnek. A tervezett csatornán a terven megjelölt helyeken, 50x50 cm-es, anyagában a közegnek ellenálló beton víznyelőaknák készülnek. Burkolatban elhelyezett aknák esetében MSZ 894/F-600-as (D 400 KN), zöldsávban MSZ 890/S-600-as (C 250 KN) típusú aknafedlapokat szükséges beépíteni. A csatornák aknába való bekötése aknabekötő idommal történhet.
Az akna süllyedéséből keletkező káros feszültségek megelőzésére az aknától 1,0 m-re tokos, gumigyűrűs kötést kell szerelni. Az idomos kötéseknél a csövet különös gondossággal kell az ágyazatba helyezni.
A beton műtárgyak anyagukban a szállított közegnek ellenállóak, vízzáróak, szulfátálló cement felhasználásával készülnek.
A TIGÁZ ZRT, mint gázszolgáltatói engedélyes a közlekedési csomópont útburkolata alá kerülő gázvezeték utólagos védelmét írta elő .
A meglévő gázelosztó-vezetéket szakfelügyelet mellett fel kell tárni - kézi földmunkával . A feltárt veze-tékre hasított burokcsövet kell felhelyezni . A burokcső D 315 és 110 KG PVC anyagú és SN16 gyű-rűmerevségű .
A burokcsövek beépítésénél ügyelni kell a központosító gyűrűk , betétek alkalmazására. A központosító-kat - távtartókat max. 2,0 m-enként kell elhelyezni - úgy , hogy az első betétek a burokcső végétől 100 mm-re legyenek . A távtartók rögzítése a haszoncsőre , vagy spirálisan feltekerve vagy ragasztva történik. A két fél burok/védőcsövet elmozdulás ellen csőszigetelő fóliával kell körbetekerni.
A burokcső a gázelosztó-vezeték mechanikai védelmét szolgálja . A burokcsövet központosítva , de tok-tömítés és szaglócső nélkül kell beépíteni . A burokcsőbe a lehetőségek szerint a haszoncső kötése ne kerüljön.
4400 Nyíregyháza 3095/2. hrsz., 3094/1. hrsz., 3212/1. hrsz., 3212/2. hrsz., 2763/4. hrsz., 3094/9. hrsz.
A tervezett jelzőlámpás csomópontban a forgalomszámlálásokat figyelembe véve kerültek meghatározásra a sávok száma, valamint a letiltásra kerülő forgalmi irányok. A Belső körút keleti ágán (Család utca felől) a forgalmi adatok alapján nagyarányú jobbra kikanyarodás tapasztalható, mely számára biztosítandó egy külön sáv. Az egyenesen tovább haladó forgalom számára szintén külön forgalmi sávot kellene kialakítani. A nagyarányú szélesítés és geometriai változtatások elkerülése érdekében az egyenesen és jobbra forgalmi irányoknak nem két külön sáv kerül kialakításra, hanem egy elején elválasztás nélküli majd a felállási vonalnál már elválasztott ám mégis egy 5,75 m széles egybefüggő sávként kezelhető forgalmi sáv kerül kialakításra. A csomópont ezen ágán gyalogos átvezetés kerül kialakításra, mely későbbi fejlesztések során az épített környezet bontása nélkül csupán a burkolati jelek újra festésével kerékpáros átvezetéssel is bővíthető. A szélesítés okán a belső krt. keleti ágán található lakossági útcsatlakozás korrekciója szükséges. A Belső körút nyugati városközpont felé vezető ágán jelenleg kisebb forgalomra való tekintettel minimális szélesítés mellett egy egyenesen és jobbra sáv alakítandó ki. Tehát a Belső krt. mindkét ágán a nagyívű balra kanyarodó mozgások tiltása bevezetendő. Megrendelői kérésre, valamint forgalombiztonsági okokból célszerű a László utca mindkét irányból történő balra kanyarodó mozgások tiltása, ám a forgalmi adatok kiértékelés után látható, hogy északi irányból az Örökösföld felé tartó forgalom számottevő, melynek letiltásával a csomópontot követő László utca - Szalag utca csomópontra terhelődne a letiltott forgalom. A többletterhelés elkerülése végett kizárólag északi irányból Örökösföld felé balra kanyarodó mozgás megtartása mellett döntött Ajánlatkérő. Tekintettel a meglévő elválasztó szigetre a tervezett kialakítás egy csökkentett keresztmetszeti széleséggel rendelkező sziget kialakítását terveztük az elbontásra kerülő közvilágítási lámpaoszlopok pótlására, valamint az osztott pályás útszakasz fenntartása érdekében. A tervezett kialakítás szerint kialakult két egyenesen tovább haladó, valamint egy önálló balra kanyarodó sáv. László utcán az egyenletes forgalomlefolyás biztosítása céljából a Belső krt. mindkét ágára egy kisívű jobbra kikanyarodást segítő lehajtó kerül kialakításra.
- Az új forgalomirányító jelzőlámpát be kell illeszteni a meglévő 4.sz.fkl.úti jelzőlámpa hangolásba.
- A hangolás megfelelő kialakítása és a viszonylag nagy forgalmú Hunyadi utca felől balra kanyarodó járművek részére, Örökösföld irányába új forgalmi sáv építése vált szükségessé.

Eligibility requirements: Kizáró okok: az eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdései szerinti kizáró okok valamelyike fennáll. A Kbt. 74. § (1) bekezdés b) pontja alapján az ajánlatkérőnek ki kell zárnia az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, amely részéről a kizáró ok az eljárás során következik be. A kizáró okok fenn nem állásának igazolása a 321/2015. (X. 30.) Korm. rendelet 1-8.; 10., 12-16.§-ai alapján az alábbiak szerint történik: A gazdasági szereplő ajánlatában köteles a kizáró okok fenn nem állása, tekintetében az egységes európai közbeszerzési dokumentumba foglalt nyilatkozatát benyújtani. (Kbt. 67. § (1) bekezdés), - ha az előírt alkalmassági követelményeknek az ajánlattevő más szervezet kapacitására támaszkodva felel meg, az ajánlatban be kell nyújtani a kapacitásait rendelkezésre bocsátó szervezet részéről a Kbt. 67. § (1) bekezdés szerinti nyilatkozatot (Kbt. 67. § (3) bekezdése), - továbbá az ajánlattevő nyilatkozni köteles arról, hogy a szerződés teljesítéséhez nem vesz igénybe a Kbt. 62. § (1)-(2) bekezdés szerinti kizáró okok hatálya alá eső alvállalkozót (Kbt. 67. § (4) bekezdés); Ajánlattevőnek az Ajánlatkérő felhívására a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 321/2015. (X. 30.) Kormányrendelet 8. § és 10. §, valamint a 12-16.§ szerint kell igazolnia, hogy nem tartozik a Kbt. 62. § (1)-(2) bekezdésében meghatározott kizáró okok hatálya alá. A kizáró okokra vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Az Ajánlatkérő - ellenkező bizonyításáig - az adat valóságtartalmát az ajánlattevő erre vonatkozó külön nyilatkozata nélkül vélelmezi. Ajánlatkérő felhívja az ajánlattevők figyelmét a Kbt. 74. § (1) bekezdés b) pontjára és a Kbt. 64. §-a szerinti öntisztázás lehetőségére is. Szakmai tevékenység végzésére vonatkozó alkalmasság előírása [Kbt. 65. § (1) bekezdés c) pont: Ajánlatkérő a Kbt. 65. § (1) bekezdés c) pont alapján az építőipari kivitelezési tevékenységet végző gazdasági szereplők vonatkozásában előírja az épített környezet alakításáról és védelméről szóló törvény (a továbbiakban: Étv.) szerinti, építőipari kivitelezési tevékenységet végzők névjegyzékében szereplés követelményét, ennek megfelelően az ajánlattevő alkalmatlanságát jelenti, ha valamely építőipari kivitelezési tevékenységet végző gazdasági szereplő nem szerepel az Étv. szerinti építőipari tevékenységet végzők névjegyzékében. Ajánlatkérő előírja a nem Magyarországon letelepedett gazdasági szereplők számára a letelepedés szerinti ország nyilvántartásában való szereplés, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezés követelményét, figyelemmel a 322/2015. (X. 30.) Korm. rendelet 21. § (1) bekezdésében foglaltakra. Szakmai tevékenység végzésére vonatkozó alkalmasság igazolása: Az előírt követelmény tekintetében Magyarországon letelepedett gazdasági szereplő esetén a nyilvántartásban szereplés tényét az ajánlatkérő ellenőrzi a céginformációs szolgálattól ingyenesen,elektronikusan kérhető cégjegyzékadatok, az egyéni vállalkozók nyilvántartásának, illetve az építőipari kivitelezési tevékenységet végzők névjegyzékének adatai alapján, Nem Magyarországon letelepedett gazdasági szereplő esetén a 2014/24/EU európai parlamenti és tanácsi irányelv XI. mellékletében felsorolt nyilvántartások szerinti igazolást (kivonatot) vagy egyéb igazolást, vagy nyilatkozatot kell igazolásként benyújtani. A 321/2015. (X.30.) Korm. rendelet 1. § (1) bekezdése alapján az ajánlattevőnek az ajánlatának benyújtásakor az egységes európai közbeszerzési dokumentum benyújtásával kell előzetesen igazolnia, hogy megfelel a Kbt. 65. §-a alapján az ajánlatkérő által meghatározott alkalmassági követelményeknek. Ajánlatkérő a 321/2015. (X.30.) Korm. rendelet 2. § (5) bekezdése alapján elfogadja az egyszerű nyilatkozatot, az alkalmassági követelmény részletes adatait nem kell az egységes európai közbeszerzési dokumentumban feltüntetni. Ajánlattevő(k)nek az ajánlatkérő Kbt. 69. § (4) bekezdése szerinti felhívására kell benyújtaniuk az alkalmassági követelmény fentiekben előírt igazolását.